На основу члана 39 став 2 и 3 Закона о туристичким организацијама ("Службени лист ЦГ", бр. 11/04 и 46/07 и "Службени лист Црне Горе", бр. 73/10, 40/11, 45/14, 42/17 и 27/19), члана 38 став 1 тачка 8 Закона о локалној самоуправи ("Службени лист ЦГ", бр. 02/18, 34/19, 38/20, 50/22 и 84/22) и члана 34 став 1 тачка 8 Статута Општине Зета ("Сл. лист Црне Горе - општински прописи", број 12/23), на \_\_ сједници одржаној дана \_\_.\_\_.2023. године, Скупштина Општине Зета д о н о с и

ОДЛУКУ

о висини, начину обрачунавања и плаћања чланског доприноса

Туристичкој организацији Општине Зета

Члан 1

Овом одлуком утврђује се висина, начин обрачунавања и плаћања чланског доприноса Туристичкој организацији Општине Зета.

Обвезници плаћања чланског доприноса су правна лица, физичка лица и предузетници који на територији Општине Зета имају своје сједиште или организациону јединицу, односно друштво које обавља туристичку, угоститељску и/или са туризмом непосредно повезану дјелатност.

Члан 2

Изрази који се у овој одлуци користе за физичка лица у мушком роду, подразумијевају исте изразе у женском роду.

Члан 3

Основни елементи за утврђивање висине чланског доприноса су:

- група дјелатности;

- износ пословних прихода које члан оствари у години прије године за коју се утврђује члански допринос умањен за износ пословних расхода.

Висина обрачунатог годишњег чланског доприноса из става 1 овог члана за мјеста категорије Б умањује за 50%, а за мјеста категорије Ц и Д 70%.

Члан 4

Висина чланског доприноса за дјелатности које су прописом министарства разврстане у групе, утврђује се у сљедећим износима:

   -------------------------------------------------------------------------------

                       Годишњи износ чланског доприноса

   -------------------------------------------------------------------------------

   Износ пословних прихода                         Групе дјелатности

   умањен за износ пословних расхода

   -------------------------------------------------------------------------------

                                          I       II     III       IV        V

   -------------------------------------------------------------------------------

   0 - 5.000                           100,00   80,00    70,00    60,00    50,00

   -------------------------------------------------------------------------------

   5.001-50.000                        140,00   120,00   100,00   80,00    60,00

   -------------------------------------------------------------------------------

   50.001-120.000                      360,00   280,00   200,00   160,00   80,00

   -------------------------------------------------------------------------------

   120.001-250.000                     1.260,00 1.040,00 740,00   450,00   150,00

   -------------------------------------------------------------------------------

   250.001-400.000                     3.040,00 2.420,00 1.860,00 1.260,00 200,00

   -------------------------------------------------------------------------------

   преко 400.001                       7.020,00 5.040,00 4.020,00 2.520,00 500,00

   -------------------------------------------------------------------------------

Члан 5

Обвезник плаћања чланског доприноса током године, аконтацију чланског доприноса из члана 3 ове одлуке, плаћа мјесечно до краја текућег мјесеца за претходни мјесец у висини 1/12 утврђене висине чланског доприноса.

Ако се, зависно од почетка или престанка обављања дјелатности обвезника током године, обрачун врши за краћи период, мјесечна аконтација се утврђује тако да се утврђени износ из члана 3 ове одлуке дијели са одговарајућим бројем мјесеци за које се врши обрачун.

Члан 6

Висину чланског доприноса утврђује рјешењем орган управе надлежан за послове локалних прихода.

Члан 7

Обвезник из члана 1 став 2 ове одлуке плаћа:

- 60% чланског доприноса Туристичкој организацији Зета и

- 40% чланског доприноса Националној туристичкој организацији, од чега се 20% издваја за промовисање и повећање доступности Црне Горе.

Члан 8

Обвезници плаћања чланског доприноса из члана 1 ове одлуке, дужни су да органу управе надлежном за послове локалних прихода, доставе доказ о висини остварених пословних прихода умањених за износ пословних расхода (појединачно за сваку организациону јединицу у којој се обавља туристичка, угоститељска и/или са туризмом непосредно повезана дјелатност) до 31. марта текуће године за претходну годину, као и акт надлежног органа којим се утврђује дјелатност обвезника.

Члан 9

На сва питања која нијесу уређена овом одлуком, примјењује се Закон о туристичким организацијама.

Члан 10

Новчаном казном у износу од 150 до 10.000 еура, казниће се за прекршај правно лице, ако:

Не достави доказ о висини остварених пословних прихода умањених за износ пословних расхода за претходну годину органу управе надлежном за послове локалних прихода.

За прекршај из става 1 овог члана казниће се и одговорно лице у правном лицу новчаном казном у износу од 20 до 1.000 еура.

За прекршај из става 1 овог члана казниће се предузетник новчаном казном од 50 до 3.000 еура.

За прекршај из става 1 овог члана казниће се физичко лице новчаном казном у износу од 20 до 1.000 еура.

Члан 11

Ова одлука ступа на снагу даном објављивања у "Службеном листу Црне Горе - општински прописи".

СКУПШТИНА ОПШТИНЕ ЗЕТА

Лука Крстовић

ПРЕДСЈЕДНИК СКУПШТИНЕ

**Образложење:**

Правни основ за доношење ове одлуке садржан је у одредбама члана 39 Закона о туристичким организацијама, ("Службени лист Републике Црне Горе", бр. 011/04 од 20.02.2004, 046/07 од 31.07.2007, Службени лист Црне Горе", бр. 073/10 од 10.12.2010, 040/11 од 08.08.2011, 045/14 од 24.10.2014, 042/17 од 30.06.2017, 027/19 од 17.05.2019) којим је прописано да уводјење и одредјивање висине чланских доприноса својим прописом уводи општина.

Чланом 34 став 1 тачка 8 Статута Општине Зета прописано је да Скупштина уводи и утврђује општинске порезе, таксе, накнаде и друге сопствене приходе.

Обвезници плаћања чланског доприноса су правна лица, физичка лица и предузетници који на територији Општине Зета имају своје сједиште или организациону јединицу, односно друштво које обавља туристичку, угоститељску и/или са туризмом непосредно повезану дјелатност.

Разлози за доношење ове одлуке су обезбјеђење средстава за рад Туристичке организације Зете.